Fredag ringte den drapssiktede ektemannen konas jobb. Han sa hun ikke følte seg så bra.
MMS/SMS: 2200 E-post: 2200@vg.no Tlf: 22 00 00 00 Politiets etterforskning har avdekket at ektemannen denne morgenen ringte konas arbeidsgiver. Han skal ha fortalt at hun følte seg nedfor og ikke ville møte på jobb, får VG opplyst. Tre dager senere, mandag ettermiddag, tok politiet seg inn i sokkelleiligheten på Ulsåk i Hemsedal. Der fant de den 34-årige kvinnen brutalt drept. Ektemannen er siktet for forsettlig drap, men er fortsatt på frifot. Sporene peker mot utlandet, og politiet opplyser at de har en klar formening om hvor han oppholder seg. Ekteparet kom som politiske flyktninger fra Nord-Irak i 2009. Etter halvannet år på Ål asylmottak, flyttet de til Hemsedal. Sammen hadde de to små barn.Den avdøde 34-åringen beskrives som en kvinne som tok integreringen på alvor. - Vi har mistet en Hemsedal-kvinne. Hun var ikke asylsøker, eller flyktning. Hun var norsk. Hun sto til og med på listen til Arbeiderpartiet til kommunestyret, sier Gry Herland til VG. Herland er leder for Hemsedal asylmottak, det ene stedet hvor avdøde jobbet, men hun ønsker ikke å kommentere VGs opplysninger om den spesielle telefonsamtalen fra mannen. - Hun informerte og motiverte de som hadde fått avslag. Hun hadde en helt spesiell rolle på mottaket. Hun var en de andre kunne se opp til. Hun var på mange måter et bevis på hvordan man kunne lykkes i Norge, sier Herland.Mottakslederen forteller om den gangen hun møtte 34-åringen i skisporet sammen med barna. - Hun sa at «hvis nordmenn står på ski», så skal jeg og barna mine også gjøre det, sier Herland. Mottakslederen er kjent med at politiet har siktet avdødes ektemann for drapet. - Det var ingen ting som tydet på at de hadde problemer, heller tvert i mot, sier Herland. I går skrev VG at avdøde torsdag i forrige uke skulle ha vært på jobb hos advokat Olaf Holm på Gol, hvor hun jobbet som advokatsekretær.Men heller ikke denne dagen dukket hun opp på jobb. I går jobbet politiet med å kartlegge ekteparets bevegelser den siste uken. Når siste sikre observasjon av avdøde er gjort, er ikke kjent. Politiet har en bestemt oppfatning om når 34-åringen ble drept. - Vi kan ikke kommentere dette, annet enn at hun har blitt drept en tid før mandag, sier politiadvokat Per Thomas Omholt i Nordre Buskerud politidistrikt. Avdødes to barn er blitt tatt hånd om av det lokale barnevernet. Det er uklart om de kan ha vært vitne til deler av drapshandlingen. - Det gjennomføres dommeravhør av avdødes to barn i løpet av uken, sier bistandsadvokat Elisabeth Njøsen.
Mandag ble kvinnen (34) funnet død, og politiet tror ektemannen har rømt landet. Den avdøde 34-åringen hadde to deltidsjobber. Fredag morgen skulle hun ha vært på jobb på Hemsedal asylmottak.